******

**ET**

Euroopa Majandus- ja Sotsiaalkomitee

**Isikuandmete kaitse avaldus: dokumentidele juurdepääsu taotlemise vorm**

Dokumentidele juurdepääsu taotlemise vormis kogutud isikuandmete töötlemise suhtes kohaldatakse [määrust (EL) nr 2018/1725](https://eur-lex.europa.eu/legal-content/ET/TXT/PDF/?uri=CELEX:32018R1725&from=ET).

1. **Kes vastutab isikuandmete töötlemise eest?**

Isikuandmete töötlemise eest vastutab (vastutava töötlejana) Euroopa Majandus- ja Sotsiaalkomitee.

Isikuandmete töötlemise eest vastutav talitus on komitee posti-/arhiivitalitus – e-post: [courrierarchivesCESE@eesc.europa.eu](mailto:courrierarchivesCESE@eesc.europa.eu).

1. **Mis on isikuandmete töötlemise eesmärk?**

Teie isikuandmeid töödeldakse selleks, et oleks võimalik Teie taotlusele vastata.

1. **Milline on isikuandmete töötlemise õiguslik alus?**

Teie isikuandmeid töödeldakse määruse (EL) nr 2018/1725 artikli 5 lõike 1 punkti b alusel, sest nende töötlemine on vajalik vastutava töötleja õiguslikult siduva kohustuse täitmiseks.

1. **Milliseid isikuandmeid töödeldakse?**

Töödeldakse järgmisi isikuandmeid: eesnimi, perekonnanimi, organisatsioon, postiaadress, telefoninumber ja e-posti aadress.

1. **Kes on Teie isikuandmete vastuvõtjad või millised on vastuvõtjate kategooriad?**

Teie isikuandmetele pääseb juurde vaid piiratud hulk komitee asjaomaste talituste töötajaid eesmärgiga taotlusele selle olemust arvestades asjakohaselt vastata.

1. **Kas Teie isikuandmeid edastatakse mõnele kolmandale riigile (ELi mittekuuluvale riigile) või rahvusvahelisele organisatsioonile?**

Ei, Teie andmeid ei edastata ühelegi kolmandale riigile ega rahvusvahelisele organisatsioonile.

1. **Kuidas saate oma õigusi kasutada?**

Teil on õigus taotleda juurdepääsu oma isikuandmetele. Teil on samuti õigus paluda oma isikuandmeid parandada või need kustutada või piirata nende töötlemist.

Päringud esitage aadressil ([courrierarchivesCESE@eesc.europa.eu](mailto:courrierarchivesCESE@eesc.europa.eu)). Päringule vastatakse kuu aja jooksul.

Kui leiate, et Teie isikuandmete töötlemisega komitees on rikutud Teile määrusega (EL) 2018/1725 antud õigusi, on Teil õigus esitada kaebus Euroopa Andmekaitseinspektorile ([edps@edps.europa.eu](mailto:edps@edps.europa.eu)).

1. **Kui kaua Teie isikuandmeid säilitatakse?**

Teie isikuandmeid säilitatakse maksimaalselt kaks aastat (ombudsmanile kaebuse esitamise tähtaeg) või asjaomasel juhul haldus- või kohtumenetluse lõpuni. Pärast seda ajavahemikku säilitatakse statistika ja ajalooga seotud eesmärkidel üksnes anonüümitud andmeid.

1. **Kas kogutud isikuandmeid kasutatakse automatiseeritud otsuste tegemiseks, sh profiilianalüüsiks?**

Ei, Teie isikuandmeid ei kasutata automatiseeritud otsuste tegemiseks.

1. **Kas Teie isikuandmeid töödeldakse lisaks mõnel muul eesmärgil kui sellel, milleks need andmed algselt koguti?**

Ei, Teie isikuandmeid ei töödelda muudel eesmärkidel.

1. **Kelle poole võite pöörduda küsimuste või kaebustega?**

Kui Teil on lisaküsimusi oma isikuandmete töötlemise kohta, võtke ühendust isikuandmete töötlemise eest vastutava osakonnaga ([courrierarchivesCESE@eesc.europa.eu](mailto:courrierarchivesCESE@eesc.europa.eu)). Te võite alati pöörduda ka Euroopa Majandus- ja Sotsiaalkomitee andmekaitseametniku ([data.protection@eesc.europa.eu](mailto:data.protection@eesc.europa.eu)) ja/või [Euroopa Andmekaitseinspektori](http://edps.europa.eu/) ([edps@edps.europa.eu](mailto:edps@edps.europa.eu)) poole.

\_\_\_\_\_\_\_\_\_\_\_\_\_